נעם סובל

נעם סובל (נולד ב-1983) הוא קצין בצה"ל בדרגת אלוף-משנה המכהן כמפקד חטיבת האש 282.

ביוגרפיה 
סובל התגייס לצה"ל במרץ 2002 ושובץ בגדוד 402 של חיל התותחנים. 
לאחר קורס קציני תותחנים מונה למפקד צוות בהשלמת החילית (קורס יסוד), בהמשך מונה למפקד סוללת צוערים. בין 2014 ל-2015 ובמהלך מבצע צוק איתן כיהן כסגן מפקד גדוד 402.
בשנת 2016 מונה למפקד גדוד 402 וכיהן בתפקיד עד 2018. 
בשנים 2018–2020 כיהן בתפקיד ראש ענף קצינים בבסיס בית הספר לתותחנות (בית הספר להפעלת אש) במחנה שבטה. 
לאחר מכן מונה לסגן מפקד עוצבת עמוד האש, תפקיד בו כיהן במהלך שנת 2020. 
בהמשך הועלה לדרגת אלוף-משנה ומונה למפקד עוצבת אדירים.
ביוני 2023 סיים שנת לימודים במכללה לביטחון לאומי ומונה למפקד עוצבת גולן.

סובל בעל תואר ראשון בהנדסת תעשייה וניהול מהמרכז האקדמי רופין, בעל תואר שני במדע המדינה מאוניברסיטת חיפה.

סובל נשוי לרעמה ואב לשלושה.

הערות שוליים 

מפקדי עוצבת אדירים
אלופי-משנה בצה"ל
מפקדי אגד ארטילרי 282
מפקדי גדודים בחיל התותחנים
בוגרי המרכז האקדמי רופין
בוגרי המכללה לביטחון לאומי
בוגרי אוניברסיטת חיפה
ישראלים שנולדו ב-1983